
חוות דעת כלכלית

אני מוסר חוות דעתי זו במקום עדות בבית המשפט ואני מצהיר בזאת כי ידוע לי היטב, שבהתאם להוראות החוק הפלילי בדבר עדות שקר בשבועה בבית המשפט, דין חוות דעתי זו, כשהיא חתומה על ידי, כדין עדות בשבועה שנתתי בבית המשפט.


חוות דעת מומחה

שם: אלכס ויסמן.
מען ומקום עבודה: דקל 5 אור יהודה.

הרקע לחוות הדעת:
התבקשתי על ידי דוד כהן, ת.ז 123456789 ובא כוחו (להלן: "התובע") לחוות דעתי בקשר לפגיעה הכלכלית שנגרמה ל"לוריין בגדי נשים" (להלן: "הפעילות") במהלך השנים 2022-2024 לאור ההרעה שהתפתחה בתוצאות הכספיות ולאור החשש שהרעה זו נגרמה כתוצאה מזליגת סחורה מן החנות של הרשת בכפר סבא, מבלי ששולמה בגינה תמורה.

להלן פרטי השכלתי:
1992-1995  	תואר מוסמך במנהל עסקים (MBA) באוניברסיטת תל-אביב, התמחות במימון
1987-1991 תואר בוגר בכלכלה באוניברסיטת תל-אביב

להלן פרטי ניסיוני:
החל משנת 2002         מנכ"ל FACTOR יעוץ עסקי 
2013-2014                מנכ"ל חברת תוצרת הארץ, שוק סיטוני לישראל   
2009-2012                מנכ"ל מוריה, החברה לפיתוח ירושלים    
2005-2009     	           מנהל המחלקה הכלכלית באגד וסמנכ"ל כספים באגד החזקות 
2005-2004     	           מנהל אגף כלכלה ב-HOT  
2002-2000     	           מנהל מחלקת טלקום במשרד רו"ח&Young  Ernest
1998-2000	                סמנכ"ל בכיר (כלכלה ותקציבים) במשרד התקשורת  
1992-1998                כלכלן באגף תקציבים במשרד האוצר 

במהלך עבודתי צברתי מומחיות רבה בהכנת חוות דעת כלכליות ובתמחור פרויקטים, בביצוע ניתוחים כלכליים ועסקיים ובביצוע הערכות שווי.

בשנים האחרונות הכנתי חוות דעת כלכליות במסגרת הליכים משפטיים, כמפורט להלן:
· חוות דעת כלכלית והערכת שווי לחברת יהד יזמות ובניין בע"מ במסגרת מחלוקת מסחרית ותהליך פירוק שיתוף - 2011
· חוות דעת כלכלית לשפיר הנדסה אזרחית וימית בע"מ במסגרת מחלוקת מסחרית עם החברה המאוחדת לתיירות בע"מ, בנוגע לעלויות הפעלת מערך השאטלים בנתיב המהיר - 2023
· חוות דעת כלכלית לפורום חברות התחבורה הציבורית הפרטיות, אשר בחנה את המשמעויות הכלכליות שנבעו משינויים אקסוגניים בסביבה העסקית וסטייה במתווה ההסדר הענפי שגובש בין החברות לממשלת ישראל - 2024
· חוות דעת כלכלית לחברת דניאלי פארק הסחלבים בע"מ, במסגרת מחלוקת מסחרית עם קיבוץ בחן - 2024 
· חוות דעת כלכלית לחברת פסגות ניהול תחבורה בע"מ במסגרת מחלוקת עם אלון ריבוע כחול בע"מ בנוגע להסדרת המערך הניהולי של קבוצת אקסטרה תחבורה ציבורית - 2024

אני מצהיר בזאת כי אין לי כל עניין אישי בתוצאות חוות הדעת, וכי חוות דעתי זו נערכה על פי מיטב ידיעתי, הבנתי המקצועית וניסיוני.
לצורך ביצוע העבודה הסתמכתי על דיוק, שלמות ועדכניות המידע שהתקבל מהחברה. אין לי סיבה להניח שהנתונים שעליהם התבססה חוות הדעת אינם מדויקים או שלמים. לא ערכתי בחינה עצמאית של מידע זה, ותוצאות חוות דעתי ומידת דיוקם תלויה במהימנות המידע והנתונים שנמסרו כאמור, אשר לא בוקרה על ידי, למעט בחינה כללית של סבירות הנתונים ביחס למוכר ולידוע לי.

וזאת חוות דעתי:

רשת "לוריין בגדי נשים" הוקמה על ידי דוד כהן בשנת 2017. לרשת שתי חנויות האחת בכפר סבא והשנייה בהרצליה. הגב' מיכל אברמוב (להלן: "הנתבעת") הועסקה ברשת, בחנות בכפר סבא החל ממרץ 2017.  
במהלך השנים 2022 ו-2023 חלה הרעה משמעותית בתוצאות הכספיות של הרשת, אשר באה לידי ביטוי בשחיקה מתמשכת במספר מדדים עסקיים. להערכת התובע, בעל הרשת פגיעה זו נגרמה כתוצאה ממעילה שביצעה הנתבעת אשר באה לידי ביטוי בזליגת סחורה באופן של הוצאת סחורה מן החנות בכפר סבא מבלי ששולמה עליה תמורה.
מהניתוח של הנתונים הכספיים והמדדים העסקיים עולה שקיימת סבירות גבוהה לכך שהרשת התמודדה עם זליגת סחורה, אשר השפיעה לרעה על תוצאותיה הכספית וגרמה לה נזק משמעותי.
על רקע זה הוגשה על ידי התובע תביעה כספית להשבת הנזק שנגרם לו לנוכח ההתנהלות של התובעת, כפי שזו מפורטת בכתב התביעה.

מטרת חוות הדעת להעריך, בהתבסס המדדים העסקיים של הפעילות העסקית ועל מגמת ההתפתחות בתוצאות הכספיות של רשת הבגדים "לוריין בגדי נשים, האם יש בסיס כלכלי לאפשרות של זליגת סחורה אל מחוץ לחנות.
ככול שקיימת אפשרות שכזו, לאמוד את הפגיעה הכלכלית שנגרמה לרשת  כתוצאה מכך במהלך התקופה בה קיים חשש לקיומה של זליגת סחורה.
ההשפעה הכלכלית של זליגת סחורה ללא קבלת תמורה על הפעילות העסקית, באופן המתואר בכתב התביעה תיבחן בהתבסס על שלושה ראשי נזק:
1. נזק הוצאה ישיר - עלות הרכישה של סחורה אשר זלגה מהחנות ולא נמכרה על ידה
2. נזק הכנסה ישיר – פגיעה ברווח הגולמי הישיר, אשר בא לידי ביטוי בתשלום בגין סחורה שנרכשה על ידי הרשת ולא נמכרה על ידה בהתבסס על מדיניות המחירים הנהוגה על ידה.
3. נזק הכנסה עקיף – אובדן רווח נוסף אשר נמנע מן החנות לנוכח תחרות סמויה שנוצרת כתוצאה מזליגת סחורה, באופן בו נמנעת מן החנות היכולת להגדיל את היקף ההכנסות באופן שוטף.
היקף הפגיעה הכולל ברשת ייגזר מכל אחד מראשי הנזק.
[bookmark: _Toc133997723][bookmark: _Toc134489657][bookmark: _Toc134720458][bookmark: _Toc141471442][bookmark: _Toc144295258][bookmark: _Toc172710493][bookmark: _Toc175050910][bookmark: _Toc176875852][bookmark: _Toc177026630]בסיס נתונים ומקורות מידע
במסגרת גיבוש חוות הדעת הכלכלית נעשה שימוש בנתונים הבאים:
1. דוחות כספיים של הרשת לשנים 2017-2024
2. כתב התביעה
3. 


עיקרי הדברים






הפגיעה הכלכלית
תמונת הפעילות העסקית של החברה
כללי
לצורך בחינת האפשרות לקיומה של זליגת סחורה בוצע ניתוח של התוצאות הכספיות של הרשת בהתבסס על נתוני דוחות הרווח וההפסד לשנים 2017-2024. בנוסף בוצע ניתוח מגמות שהתפתחו ביחס למדדים עסקיים אשר יש בהם כדי לשקף קיומה של אפשרות לזליגת סחורה ולהוות בסיס לניתוח כלכלי של המשמעויות הנובעות מזליגה אפשרית שכזו.
[image: ]הלוח שלהלן מפרט את נתוני דוחות הרווח וההפסד של הרשת לשנים 2017-2024 והמדדים העסקיים:
הדוחות הכספיים מפרטים את ההכנסות הישירות של הרשת בכל אחת מן השנים ואת ההוצאות שנדרשו לפעילותה.
דוח הרווח וההפסד מציג את הרווח הגולמי, אשר משקף את הפער בין ההכנסה אותה הניבה הרשת במסגרת מכירת הסחורה ללקוחות לבין העלות הישירה הנובעת מרכישת סחורה ששימשה לצורך כך.
לרשת נדרשו הוצאות שוטפות כדוגמת שכר דירה, משכורות, אחזקה וכו' באופן שוטף. הרווח התפעולי הינו הרווח הגולמי אותו הניבה הפעילות בניכוי ההוצאות השוטפות.
הרווח הישיר של הרשת נגזר מסך ההכנסה הישירה של הרשת בגין מכירת סחורה בניכוי כלל ההוצאות שנדרשו לצורך הפעילות – רכישת סחורה ותשלום בגין הוצאות שוטפות.
דוחות רווח והפסד
הפעילות של הרשת החלה במהלך שנת 2017. נתוני דוח הרווח וההפסד של הרשת לכל שנה מפורטים במחירים שוטפים ונגזרים מההכנסות הישירות של הרשת.  חוות הדעת אינה מתייחסת להכנסות שהתקבלו במסגרת מענקים חד פעמיים שניתנו על ידי הממשלה במהלך משבר הקורונה ובמסגרת הפיצוי שניתן בעקבות מלחמת חרבות הברזל.
ניתוח נתוני דוחות הרווח וההפסד מצביעים על שחיקה משמעותית ומתמשכת ברווח הישיר שהניבה פעילות הרשת, החל משנת 2021 ועד שנת 2024.
בעוד שהרווח התפעולי שהציגה הרשת בשנת 2021 עמד על 545 אלפי ש"ח, חלה ירידה חדה, בשיעור של 50%, ברווח בשנת 2022, לכ-252 אלפי ש"ח. בשנת 2023 החברה הציגה רווח מזערי של 7 אלפי ש"ח.  הגם שבשנת 2024 החברה הציגה שיפור קל בתוצאות, עדיין עמד הרווח על כ-10% לעומת  היקף הרווח שהוצג על ידי הרשת בשנת 2021.
מדדים תפעוליים
לצורך בחינת אפשרות לקיומה של זליגת סחורה אל מחוץ לחנות ללא קבלת תמורה, נבחנה מגמת ההתפתחות של שני מדדים עסקיים מרכזיים אשר עשויים לשקף מציאות אפשרית שכזו:
1. מדד עלות המכר
מדד עלות המכר בוחן את היחס בין רמת המכירות השנתית של הרשת לבין היקף רכישת הסחורה שבוצעה על ידה לצורך העמדת יכולת המכירה. ככול שהמדד גבוה יותר כך למעשה הניבה המכירה על ידי הרשת תמורה גבוהה יותר עבור הסחורה שנרכשה על ידה.
לשם המחשה, בשנת 2018 עמד מדד עלות המכר של הרשת על 1.89. המשמעות הינה שבגין כל רכישת סחורה בעלות של 1 ש"ח,  נהנתה הרשת מהכנסה ישירה של 1.89 ש"ח. 
ניתוח מגמת ההתפתחות במדד הרווחיות במהלך השנים 2017-2024 מצביע על שחיקה מתמשכת במדד זה.
בהתבסס על נתוני הדוחות הכספיים, בעוד שמדד עלות המכר הממוצע לשנים 2017-2021 עמד על כ-1.81, במהלך השנים 2022-2024 ירד המדד לכ-1.66 בממוצע, כאשר בשנת 2023 הוא עמד על 1.59. 
משמעות השחיקה במדד עלות המכר הינה שחיקה ממוצעת בשיעור של כ-8% ברווחיות הגולמית של הרשת בין השנים 2017-2021 לשנים 2022-2024.
2. מדד רווחיות
מדד הרווחיות בוחן את היחס שבין הרווח התפעולי שהציגה הרשת בכל שנה להיקף המכירות שלה באותה שנה.
נתוני דוחות הרווח וההפסד מצביעים על שחיקה מתמשכת במדד הרווחיות מכ-28% בשנת 2018 לכ-9% בשנת 2023 ולכ-0% בשנת 2023. בשנת 2024 חל שיפור קל במדד הרווחיות, והוא עמד על כ-2%.
ניתוח מגמות ההתפתחות במדד הרווחיות מצביע על כך שבעוד שבמהלך השנים 2017-2021 עמד מדד הרווחיות הממוצע על כ-21%, הרי שבשנים 2022-2024 עמד מדד הרווחיות הממוצע על כ-4%.
מסקנה העולה מהנתונים הכלכליים והעסקיים
בהתבסס על ניתוח מגמות ההתפתחות של התוצאות העסקיות של הרשת, כפי שהן באות לידי ביטוי בדוחות הרווח וההפסד השנתיים, ועל מגמות ההתפתחות של המדדים הכלכליים, ניתן להעריך כי השפעות חיצוניות, כדוגמת זליגה אפשרית של סחורה אל מחוץ לחנות, מבלי ששולמה בגינה תמורה, עשויים להסביר את השחיקה בתוצאות שהציגה הרשת במהלך השנים 2021-2024.
מהניתוח שבוצע עולה כי קיימת סבירות גבוהה לכך שהרשת התמודדה עם זליגת סחורה, אשר השפיעה לרעה על תוצאותיה הכספיות וגרמה לה נזק כלכלי משמעותי.
הערכת היקף הנזק
היקף הפגיעה ברשת כתוצאה מזליגה אפשרית של סחורה ללא קבלת תמורה בגינה נבחנה בהתבסס על שלושה ראשי נזק כמפורט להלן.
התחשיב בוחן את היקף הפגיעה ברשת בכל אחד מראשי הנזק בשנים 2021-2024, לנוכח ההרעה המשמעותית שהסתמנה בתוצאות הכספיות במהלך תקופה זו, וזאת בהשוואה לתוצאות הכספיות שהציגה הרשת במהלך תקופת הפעילות בשנים 2017-2020. 
גישה זו הינה שמרנית, לנוכח שחיקה מסוימת במדדים שהתרחשה כבר החל משנת 2019, שהיתה שנת שיא בתוצאות. ואולם חוות הדעת אינה בוחנת השפעה אפשרית של זליגת סחורה ביחס לתקופה זו.

נזק הוצאה ישיר – רכישת סחורה ללא תמורה
הנזק ההוצאה הישיר בוחן את היקף ההוצאה שנגרמה לרשת בגין סחורה שנרכשה על ידה ואשר לא התקבלה בגינה הכנסה.
הנזק ההוצאה הישיר נבחן בהתבסס על מדד עלות המכר. מדד זה מאפשר לאמוד את היקף הסחורה שנרכשה על ידי העסק ואשר קיימת אפשרות שלא התקבלה בגין הסחורה הכנסה. 
אומדן הנזק נגזר מהיקף השחיקה במדד ביחס למדד תקן, וזרת ביחס לרווח הגולמי אותו הניב העסק מידי שנה במסגרת מהלך העסקים הרגיל שלו. 
ניתוח  מגמות ההתפתחות של מדד עלות המכר, לאורך שנות הפעילות של הרשת, מצביע על שחיקה מתמשכת במדד. בעוד שמדד עלות המכר הממוצע לשנים 2017-2021 עמד על כ-1.81, הרי שבמהלך השנים 2021-2024 חלה שחיקה משמעותית ומתמשכת במדד עלות המכר- 1.74 בשנת 2021, 1.72 בשנת 2022 ו-1.59 בשנת 2023. 
המשמעות הכלכלית של השחיקה במדד עלות המכר הינה הפסד ישיר שנגרם לרשת, כתוצאה מרכישת סחורה ותשלום על ידי הרשת כהוצאה ישירה, מבלי שעלות הסחורה כוסתה באמצעות הכנסה שנבעה ממכירתה.
[image: ]הלוח שלהלן מפרט את תחשיב הנזק הישיר הנובע מרכישת סחורה מבלי ששולמה תמורה בגינה לשנים 2021-2024:
התחשיב בוחן את היקף השחיקה ברווח הגולמי של הרשת בשנים 2021-2024 ביחס לשנים                2017-2024.
השחיקה ברווח הגולמי נבחנה התבסס על מדד התקן של עלות המכר אותו ניתן היה לצפות שהרשת תציג, בהתבסס על התוצאות העסקית שהציגה הרשת בשנים 2017-2020, ועל מדד עלות המכר הממוצע אותו הציגה הרשת, אשר עמד על 1.81 בממוצע בתקופה זו. נתון זה מהווה את מדד התקן לצורך ביצוע תחשיב הנזק. 
השחיקה בתוצאות באה לידי ביטוי בפער בין הרווח הגולמי בפועל אותו הציגה הרשת בכל אחת מהשנים              2021-2024, לבין הרווח אותו ניתן היה לצפות לו הרשת היתה שומרת על רמת מדד עלות המכר הממוצע שאפיין את הרשת בשנים 2017-2020. 
בהתבסס על הפער בין הרווח הגולמי בפועל לבין הרווח הגולמי המצופה שהרשת תציג, בהתבסס על מדד התקן, נבחן נזק ההוצאה הישיר שנגרם לרשת. הנזק בא לידי ביטוי בהוצאה כספית שנגרמה לרשת לצורך רכישת סחורה שלא נמכרה בפועל על ידה.
על בסיס ניתוח זה ניתן להצביע על כך שבשנת 2023 רכשה הרשת סחורה בהיקף של 249 אלפי ש"ח אשר זלגה ככול הנראה מהחנות ולא שולמה בגינה תמורה.
נזק ההוצאה הישיר המצטבר של הרשת במהלך השנים 2021-2024 מסתכם בכ-332 ש"ח.
נזק הכנסה ישיר – אובדן רווח בגין סחורה שלא נמכרה
הסחורה אשר זלגה מן החנות ללא תמורה היתה אמורה להניב לרשת תרומה כלכלית, אשר באה לידי ביטוי ברווח ישיר שגלום בהכנסה הנובעת ממכירת הסחורה בניכוי עלות הרכישה שלה.
אומדן נזק ההכנסה הישיר, הגלום באובדן הרווח נגזר מהיקף הסחורה שהיתה אמורה להימכר, לו זו נמצאה בחנות ומהרווח הגולמי שהמכירה אמורה היתה להניב לה בהתבסס על הפער שבין עלות הרכישה להכנסה הצפויה.
[image: ]הלוח שלהלן מפרט את הנזק הישיר בגין אובדן הרווח הגלום בסחורה שלא נמכרה:
כפי שפורט, מדד עלות המכר התקני של הרשת בשנים 2017-2020 עמד על 1.81. משמעות מדד זה היא כי בגין כל 1 ש"ח רכישת סחורה צפויה היתה להתקבל לרשת הכנסה של 1.81 ש"ח והרשת היתה צפויה להפיק רווח ישיר של 0.81 ש"ח.
בהתבסס על הניתוח הבוחן את היקף הסחורה שנרכשה על ידי הרשת מבלי שזו הניבה הכנסה שנבעה ממכירתה,, נבחן אובדן הרווח שנגרם לרשת כתוצאה מכך שהסחורה שנרכשה לא נמכרה כאמור ולא הפיקה את ההכנסה המצופה ואת הרווח הגלום במכירה.
ניתוח הנתונים מצביע על כך שבשנת 2023 למשל, זלגה מן הרשת סחורה בעלות של 148 אלפי ש"ח. סחורה זו היתה אמורה להניב לרשת הכנסה של 268 אלפי ₪, בהתבסס על מדד עלות המכר התקני, ורווח ישיר של 120 אלפי ש"ח.  סכומים אלו לא התקבלו על ידי הרשת.
אובדן זה מהווה את הנזק הישיר בגין אובדן הרווח הישיר בשנה זו.
מן הנתונים עולה שסך נזק ההכנסה הישיר, בגין אובדן רווח של סחורה שלא נמכרה, שנגרם לרשת בשנים 2021-2024 עומד על 269 אלפי ש"ח.
נזק הכנסה עקיף – אובדן הכנסה ורווח כתוצאה מירידה בפעילות
במהלך השנים 2021-2024 חלה שחיקה מתמשכת בהכנסות הרשת, למרות שהרשת התרחבה ופתחה חנות נוספת לצד החנות בעיר כפר סבא. השחיקה בהכנסות באה לידי ביטוי גם בשחיקה ברווח הגולמי וברווח הכולל שהציגה הרשת. 
היקף השחיקה הכולל בפעילות העסקית נגזר מהיקף ההכנסות שהיה צפוי שהרשת תשיג מידי שנה בהתאם לעלות המכר ביחס לאותה שנה, בהתבסס על מדד עלות המכר התקני, וזאת בהשוואה להיקף ההכנסה בפועל שהושגה על ידה.
ההכנסה אותה היה ניתן לצפות שהרשת תשיג נגזרת ממדד עלות המכר התקני לשנים 2017-2020, אשר עומד על 1.81 בהתבסס על עלות המכר בפועל בכל שנה. ההכנסה הצפויה מתבססת על רמת הרווחיות התקנית של הרשת אשר הושג על ידה כאמור.
הפגיעה הכוללת בפעילות העסקית כתוצאה מהשחיקה במדד הרווחיות הגולמית בשנים 2021-2024, לנוכח זליגת סחורה ללא תמורה משקפת את הפער שבין רמת ההכנסה שהיה ניתן לצפות שהרשת תציג במהלך תקופה זו, בהתבסס על מדד עלות המכר התקני, לבין רמת ההכנסה שהוצגה על ידה בפועל.
השחיקה בהכנסות והפגיעה בתוצאות, מקורה בין השאר ביצירת תחרות בלתי הוגנת שנגרמה לרשת, כתוצאה מהתפתחות שוק משני של סחורה אשר משווקת ונמכרת במקביל לפעילותה, שלא על ידי הרשת. התוצאה של תחרות בלתי הוגנת זו הינה שחיקה בהיקף ההכנסות ושחיקה ברווח הכולל.
[image: ]הלוח שלהלן מפרט את אובדן ההכנסה והרווח כתוצאה מהירידה בפעילות העסקית:
הפער בין ההכנסה הכוללת המצופה בהתבסס על מדד עלות המכר התקני לבין ההכנסה בפועל משקפת את אובדן ההכנסה הכוללת של הרשת.
מהאובדן הכולל של ההכנסה הנגזר מניתוח זה, יש לקזז את נזק ההוצאה הישיר ונזק ההכנסה הישיר שנגרם לרשת כתוצאה מזליגת הסחורה. סכומים אלו חושבו במסגרת סעיפי הנזק הישיר וההפחתה נדרשת על מנת למנוע כפילות חישובית.
בהתאם לכך נזק ההכנסה העקיף שנגרם לרשת בשנת 2023 עמד על 133 אלפי ש"ח. סך נזק ההכנסה העקיף שנגרם לרשת במהלך השנים  2021-2024 הסתכם בכ-346 אלפי ש"ח.

סך הנזק שנגרם לרשת
חישוב הפגיעה הכלכלית ברשת כתוצאה מזליגת סחורה מבוסס על שלושה ראשי נזק:
1. נזק הוצאה ישיר – רכישת סחורה שלא התקבלה תמורה בגינה
2. נזק הכנסה ישיר – שנבע מאובדן הרווח הגלום בסחורה שזלגה 
3. נזק הכנסה עקיף – אשר נובע מהירידה בהיקף הפעילות הכולל של הרשת לנוכח תחרות בלתי הוגנת
[image: ]הלוח שלהלן מפרט את היקף הפגיעה שנגרמה לרשת במהלך השנים 2021-2024 בהתבסס על החישובים שפורטו:
הנזק המצטבר שנגרם לרשת במהלך השנים 2021-2024 עומד על 947 אלפי ש"ח. 
מטעמי שמרנות לא בוצע תחשיב ביחס לשנים מוקדמות יותר למרות שניתן לזהות סממנים של זליגת סחורה גם במהלך תקופה זו.
















נספחים 
נספח א' – דוחות כספיים לשנים 2017-2024
נספח ב' – 
נספח ג' – 

image2.emf
₪אלפי  2024 2023 2022 2021 2020 2019 2018 2017

הכנסות ישירות 2,925       2,917       3,307       3,540         2,389         2,635         2,924         1,696        

הוצאות

עלות מכר 1,735       1,833       1,928       2,038         1,331         1,438         1,549         976           

רווח גולמי 1,190       1,084       1,379       1,502         1,058         1,197         1,375         720           

שיעור רווח מהכנסה 41% 37% 42% 42% 44% 45% 47% 42%

הוצאות שוטפות 1,136       1,077       1,097       957            568            617            568            368           

רווח תפעולי 54            7              282          545            490            580            807            352           

שיעור רווח מהכנסה 2% 0% 9% 15% 21% 22% 28% 21%

מדדים עסקיים

מדד עלות מכר 1.69 1.59 1.72 1.74 1.79 1.83 1.89 1.74

מדד רווחיות 2% 0% 9% 15% 21% 22% 28% 21%

שנה


image3.emf
רכישת סחורה ללא תמורה- אומדן נזק ישיר 

₪אלפי  2024 2023 2022 2021 2020 2019 2018 2017

)בפועל(מדד עלות מכר  1.69 1.59 1.72 1.74 1.79 1.83 1.89 1.74

)תקן(מדד עלות מכר  1.81 1.81 1.81 1.81

רווח גולמי בפועל 1,136       1,077       1,097         957           

רווח גולמי מצופה 1,219       1,225       1,158         997           

הוצאה ישירה בגין סחורה 83            148          61            40             

נזק ישיר מצטבר 332          249          101          40             


image4.emf
אובדן רווח כתוצאה מסחורה שלא נמכרה- אומדן פגיעה ישירה ברווח 

₪אלפי  2024 2023 2022 2021 2020 2019 2018 2017

סחורה שנרכשה ללא תמורה 83 148 61 40

)תקן(מדד עלות מכר  1.81         1.81         1.81         1.81          

הכנסה צפויה  151          268          110          73             

אובדן רווח ישיר 68            120          49            33             

אובדן רווח ישיר מצטבר 269          202          82            33             


image5.emf
אובדן הכנסה ורווח כתוצאה מירידה בפעילות העסקית- אומדן פגיעה עקיפה 

₪אלפי  2024 2023 2022 2021 2020 2019 2018 2017

מדד עלות המכר 1.81         1.81         1.81           1.81          

עלות מכר 1735 1833 1928 2038

הכנסה כוללת מצופה 3,140       3,318       3,490         3,689        

הכנסה בפועל 2,925       2,917       3,307         3,540        

אובדן הכנסה כולל 215          401          183            149           

)אובדן סחורה ואובדן רווח ישיר(נזק ישיר  151          268          110            73             

)בניכוי נזק ישיר(נזק עקיף  64            133          73              76             

נזק עקיף מצטבר 346          282          149            76             


image6.emf
סך הנזק לרשת-אומדן הנזק 

₪אלפי  2024 2023 2022 2021 2020 2019 2018 2017

רכישת סחורה ללא תמורה 83            148          61              40             

אובדן רווח ישיר 68            120          49              33             

כ נזק ישיר"סה 151 268 110 73

נזק ישיר מצטבר 601          450          182            73             

נזק עקיף 64 133 73 76

נזק כולל 215          401          183            149           

נזק כולל מצטבר 947          732          331            149           

